समाजमा पछाडि पारिएका वा तल्लो वर्गलाई हित गर्ने सामाजिक परिपाटी स्थापना हुनुपर्ने वैचारिक भावलाई नै केन्द्रबिन्दुमा राखेर श्यामप्रसादले लेखेको पाइन्छ । आकारका हिसाबले साना हुने भए पनि विचार र सन्देशका दृष्टिले उनका कृति मूल्यावान् छन् । त्यही भएर उनी आज पनि प्रेरणाको पुञ्ज र सबैका पूज्य भएका छन् । उनका रचनामा प्रगतिवाद पाइए पनि ती जडसूत्रवादी या यान्त्रिक नभई व्यावहारिक र सरलीकृत हुन्छन् । उनको ‘शान्ति र केटाकेटी’ शीर्षकको कवितांशले पनि पुष्टि गर्छ कि उनी कति सरल रूपमा आफ्ना बृहत् सन्देश छरिरहेका हुन्छन् ः
